ম্যারি টাইলার মুর
ম্যারি টাইলার মুর (ইংরেজি: Mary Tyler Moore; ২৯ ডিসেম্বর ১৯৩৬ - ২৫ জানুয়ারি ২০১৭) ছিলেন একজন মার্কিন অভিনেত্রী। তিনি টেলিভিশন সিটকম দ্য ম্যারি টাইলার মুর শো (১৯৭০-১৯৭৭)-এ ম্যারি রিচার্ডস চরিত্রে এবং দ্য ডিক ভ্যান ডাইক শো (১৯৬১-১৯৬৬)-এ লরা পেট্রি চরিত্রে অভিনয়ের জন্য সর্বাধিক খ্যাতি অর্জন করেন। ১৯৬৭ সালে তিনি থরোলি মডার্ন মিলি চলচ্চিত্রে অভিনয় করেন এবং ১৯৮০ সালে অর্ডিনারি পিপল চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।